Õnnistatud  oled Sina, meie Jumal ja meie isade Jumal, Avrahami Jumal, Itshaki Jumal, Jaakovi Jumal, suur Jumal, võimas ja aukartustäratav, Kõigekõrgem Jumal, taeva ja maa Looja!  (Kogudus koos chazaniga) Kes Sa kaitsesid esiisasid Oma sõnaga, Kes Sa elustad surnud Oma lubaduse järgi - püha Jumal, ei ole kedagi, kes sarnaneks Temaga; Tema saadab rahu Oma rahvale Oma pühal šabati päeval, sest nad olid Kõigekõrgema meele järele ja Tema andis neile rahu. Teda teenime kartuse ja värinaga, iga päev, iga hetk kiidame  Tema nime Tema õnnistuse eest. Kiidetav Jumal, Valitseja, Rahulooja, Kes Sa pühitsed šabati ja õnnistad seitsmendat päeva ja kingid rahvale püha rahu mälestuseks maailma loomisest.